תקנות העונשין (נתונים לצורך החלטת ועדת שחרורים)

{{ח:התחלה}}
{{ח:כותרת|תקנות העונשין (נתונים לצורך החלטת ועדת שחרורים), התשס״א–2001}}

{{ח:פתיח-התחלה}}
{{ח:תיבה|ק״ת תשס״א, 768|תקנות העונשין (נתונים לצורך החלטת ועדת שחרורים)|https://olaw.org.il/takanot/takanot-6103.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק שחרור על-תנאי ממאסר#סעיף 44|סעיף 51(ו)}} {{ח:חיצוני|חוק שחרור על-תנאי ממאסר|לחוק העונשין, התשל״ז–1977}}, בהמלצת הרשות לשיקום האסיר כמשמעותה {{ח:חיצוני|חוק הרשות לשיקום האסיר|בחוק הרשות לשיקום האסיר, התשמ״ג–1983}} (להלן – הרשות לשיקום האסיר) ובאישור ועדת החוקה חוק ומשפט של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|נתונים שתביא ועדת השחרורים בחשבון לענין שחרורו המוקדם של אסיר}}
{{ח:ת}} בבואה להחליט אם ראוי אסיר לשחרור מוקדם, תביא ועדת השחרורים בחשבון את אלה:
{{ח:תת|(1)}} הסיכון הצפוי מהאסיר לשלום הציבור, לרבות למשפחתו ולנפגע העבירה וכן לביטחון המדינה, סיכויי שיקומו והתנהגותו בכלא; לענין זה תתחשב ועדת השחרורים בין השאר בנתונים אלה:
{{ח:תתת|(א)}} העבירה שבשלה נושא האסיר עונש מאסר, לרבות נסיבות ביצועה, סוגה, חומרתה, היקפה ותוצאותיה, תקופת המאסר שגזר עליו בית המשפט והקלה בעונש, אם ניתנה לו בידי נשיא המדינה;
{{ח:תתת|(ב)}} תוכנם של כתבי אישום התלויים ועומדים נגד האסיר בבתי משפט; סוגי העבירות שבהן הוא מואשם, נסיבות ביצוען ותוצאותיהן, על פי האישום;
{{ח:תתת|(ג)}} הרשעותיו הקודמות של האסיר, מספרן, תכיפותן, סוגי העבירות שבהן הורשע, חומרתן, נסיבות ביצוען, תוצאותיהן, היקפן ותקופות המאסר שנשא בשלהן;
{{ח:תתת|(ד)}} דיונים קודמים בועדות שחרורים בענינו של האסיר והחלטות בהם, לרבות בענין ביטול שחרורו ברישיון;
{{ח:תתת|(ה)}} הקלות בעונש שנתן לו נשיא המדינה בשל עונשי מאסר קודמים שהוטלו עליו;
{{ח:תתת|(ו)}} התנהגות שלילית או חיובית של האסיר, בבית הסוהר במהלך תקופת מאסרו, כמפורט להלן:
{{ח:תתתת|(1)}} עבירה פלילית שעבר האסיר וסוג העבירה;
{{ח:תתתת|(2)}} התנהגות שיש בה כדי לפגוע פגיעה ממשית באסירים אחרים או בסוהרים או לשבש את סדריו של בית הסוהר;
{{ח:תתתת|(3)}} מעורבות בפעילות עבריינית, בין בתוך כותלי בית הסוהר ובין מחוץ להם;
{{ח:תתתת|(4)}} בריחה מבית הסוהר או חזרה אליו שלא במועד;
{{ח:תתתת|(5)}} שימוש בסם מסוכן, כהגדרתו {{ח:חיצוני|פקודת הסמים המסוכנים|בפקודת הסמים המסוכנים [נוסח חדש], התשל״ג–1973}} (להלן – סם מסוכן);
{{ח:תתתת|(6)}} התנהגות טובה של האסיר במהלך תקופת המאסר;
{{ח:תתתת|(7)}} גמילה משימוש בסם מסוכן;
{{ח:תתתת|(8)}} גילוי יחס חיובי מצד האסיר לעבודה ולצעדים שננקטו לשם שיקומו;
{{ח:תתת|(ז)}} חוות דעת על האסיר שנתנו שירות בתי הסוהר, משטרת ישראל או רשויות הביטחון; במקרים המתאימים, גם חוות דעת מקצועיות, ובין השאר בנושא גילוי עריות, אלימות במשפחה ובריאות הנפש;
{{ח:תתת|(ח)}} חוות דעת של הרשות לשיקום האסיר, אם ניתנה, לענין שחרור מוקדם של האסיד ובכלל זה אחת מאלה:
{{ח:תתתת|(1)}} חוות דעת הכוללת תכנית לשיקומו של האסיר, אפשרויות השתלבותו בעבודה סדירה או בתכנית טיפולית; לענין זה תובא בחשבון גם מידת הפיקוח על התכנית המוצעת על ידי הרשות לשיקום האסיר;
{{ח:תתתת|(2)}} חוות דעת שלפיה אין האסיר זקוק לתכנית שיקום ושאין האסיר מגלה דפוסי התנהגות עבריינית;
{{ח:תתתת|(3)}} חוות דעת שאין האסיר ראוי לשחרור מוקדם; לחוות דעת של הרשות לשיקום האסיר יינתן משקל גדול יותר ככל שחלק מעונש המאסר שנשא האסיר קטן יותר;
{{ח:תתת|(ט)}} נתונים אישיים של האסיר, לרבות גילו ומצבו המשפחתי.
{{ח:תת|(2)}} במקרים בעלי חומרה ובנסיבות מיוחדות שבהם סברה ועדת השחרורים כי שחרורו של האסיר ברישיון יפגע במידה חמורה באמון הציבור במערכת המשפט ואכיפת החוק ובהרתעת הרבים, משנוצר יחס בלתי סביר בין חומרת העבירה ונסיבותיה לבין תקופת המאסר שיישא האסיר בפועל, אם ישוחרר, רשאית ועדת השחרורים להביא בחשבון גם נתונים אלה בהחלטתה, נוסף על הנתונים המפורטים בפסקה (1); משקלם של נתונים אלה בהחלטתה יפחת ככל שיגדל החלק מעונש המאסר שהאסיר כבר נשא.

{{ח:חתימות|כ״ו בניסן התשס״א (19 באפריל 2001).}}
* '''עוזי לנדאו'''
השר לביטחון הפנים
{{ח:סוגר}}
{{ח:סוף}}
[[קטגוריה:בוט חוקים]]